**ПРОТОКОЛ**

**№2/ 18.06.2024**

 Днес, 18.06.2024г., на основание чл.34, ал.5 от Наредбата за провеждане на конкурсите и подбора при мобилност на държавните служители на проведено свое заседание,

 Комисия в състав:

 Председател: инж. Христо Иванов Христов, директор на дирекция КПД;

 и членове:

1. Антоанета Йорданова Ангелова, началник отдел в дирекция „КПД“;
2. Пламена Йорданова Софиянска, главен юрисконсулт в дирекция „АФПД“;
3. Димитрина Иванова Иванова, главен експерт в дирекция „АФПД“;
4. Галина Красимирова Димитрова, старши експерт в дирекция „КПД“, отдел

„Превантивна дейност“, направление „Екологична оценка и оценка на въздействието върху околната среда“

назначена със Заповед №50/17.06.2024г и Заповед №42/28.05.2024г. на Директора на РИОСВ – Враца

**Р Е Ш И**

 Приема система за определяне на резултатите и минималният резултат, при който кандидатът се счита за успешно издържал теста и интервюто, както следва:

 Конкурсът за длъжността: Старши експерт в дирекция „Контрол и превантивна дейност“, отдел „Превантивна дейност“, направление „Управление на защитени зони“ ще се проведе на два етапа: решаване на тест и интервю.

 **1.Тест**

Конкурсната комисия утвърждава три различни варианта на тест за провеждане на конкурсния изпит, които се подпечатват с печата на РИОСВ – Враца и се запечатват в еднакви пликове.

 Кандидатите решават тест, който включва въпроси, свързани с устройството и функционирането на администрацията и с професионалната област на длъжността. Чрез теста се цели да бъдат проверени знанията и уменията на всеки кандидат да се справя със задачи, които се свързани със задълженията за длъжността Старши експерт в дирекция „Контрол и превантивна дейност“, отдел „Превантивна дейност“, направление „Управление на защитени зони“.

 Всеки вариант на тест съдържа 25 броя затворени въпроси, всеки от които е с посочени 3 възможни отговори със само един верен отговор. Кандидатите следва да оградят собственоръчно верните отговори. Липсата на отговор или повече от един отговор, както и грешен отговор не носи точки. Не се допускат зачертаване и корекция на вече даден отговор – автоматично ще се счита за грешен. След обявяване на началото на провеждането на конкурса един от кандидатите изтегля чрез жребий един от вариантите на тест и го обявява на всички кандидати.

 Всеки верен отговор носи по 1 точка. Максималният брой точки, който всеки кандидат може да получи при правилни отговори на всички въпроси е 25, т.е.100% верни отговори – 25 от 25 възможни. За успешно издържал теста се счита този кандидат, който е отговорил правилно на минимум 16 въпроси от общо 25.

 До интервю не се допускат кандидати с по-малко от 16 точки.

|  |  |
| --- | --- |
| **Скала за превръщане на точки** | **от теста в оценка** |
| **Брой точки получени на теста** | **Оценка по петобалната система** |
| От 1 до 5 точки | 1 |
| От 6 до 10 точки | 2 |
| От 11 до 15 точки | 3 |
| От 16 до 20 точки | 4 |
| От 21 до 25 точки | 5 |

 Рещаването на теста е с продължителност 40 (четиридесет) минути от момента на обявяване на начало от председателя на конкурсната комисия.

 Определя коефициент на тежест 3 съгласно чл.34 ал.5 от Наредбата за провеждане на конкурсите и подбора при мобилност на държавните служители, с който да се умножи оценката на кандидатите, получена при решаване на теста.

 Успешно издържалите теста кандидати ще бъдат допуснати до интервю, като ще бъдат уведомени чрез обявление на интернет страницата на РИОСВ Враца и на посочената от тях електронна поща и/или телефон за контакт за датата, мястото и часа на провеждане на интервюто.

 **2. Интервю**

Комисията формулира въпросите, които ще се задават на интервюто, които са едни и същи за всеки кандидат и имат за цел да установят в каква степен кандидата притежава професионалните и делови качества необходими за изпълнението на длъжността.

 Определените компетентности, по които ще се задават въпросите са:

* Ориентация към резултати;
* Работа в екип;
* Фокус към клиента (вътрешен/външен);
* Комуникативна компетентност;
* Професионална компетентност;
* Аналитична компетентност;
* Дигитална компетентност;

При провеждане на интервюто всеки член на комисията преценява качествата на

кандидата въз основа на неговите отговори по 5-степенна скала:

5 – напълно отговаря на изискванията за длъжността;

4 – в голяма степен отговаря на изискванията за длъжността;

3 – в средна степен отговаря на изискванията за длъжността ;

2 – в малка степен отговаря на изискванията за длъжността;

1 – не отговаря на изискванията за длъжността

и попълва формуляр съгласно Приложение №5 от Наредбата за провеждане на конкурсите и подбора при мобилност на държавните служители – за експертни длъжности.

 Комисията определя резултата на съответния кандидат, като изчислява средноаритметична стойност от оценките по отделните критерии.

 Общият резултат от интервюто на всеки кандидат е средноаритметична стойност от поставените индивидуални оценки на членовете на конкурсната комисия.

 Минималният резултат, при който кандидатът се счита за успешно издържал интервюто и се допуска до класиране с оценка 4 – в голяма степен отговаря на изискванията за длъжността. При постигнат на интервюто резултат под минималния – оценка 4, кандидатът не сформира окончателен резултат и не се класира.

 Определя коефициент на тежест 4, с който да се умножи оценката на кандидатите, получена при провеждане на интервю. Интервюто е определено с по-голяма тежест и съответно по-висок коефициент 4 съгласно чл.34 ал.5 от Наредбата за провеждане на конкурсите и подбора при мобилност на държавните служители, тъй като в процеса на събеседването могат да се проверят професионалните и делови качества на кандидатите, комуникативните и професионалните им умения и изказ.

 Окончателният резултат отразен във формуляр Приложение № 8 на всеки кандидат е сбор от резултатите, които са получени при провеждане на конкурса чрез решаване на тест и интервю, умножени със съответните коефициенти. При равен окончателен резултат с приоритет се ползва този кандидат, който е получил по-висок резултат от интервюто.

**Дата 18.06.2024г.**